Diari Oficial de la Generalitat Valenciana


Sumari del DOGV 8415, del 02-11-2018 (2018/10085)

RESOLUCIÓ de 18 d'octubre de 2018, de la consellera de Sanitat Universal i Salut Pública, per la qual se suprimeix l'oficina del Registre Auxiliar de la Direcció Territorial d'Alacant de la Conselleria de Sanitat Universal i Salut Pública, situada a la Torre de la Generalitat, Rambla Méndez Núñez, número 41, d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8415

Data del DOGV
:   02-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10328


Data del document
:   18-10-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 18 d'octubre de 2018, de la consellera de Sanitat Universal i Salut Pública, per la qual se suprimeix l'oficina del Registre Auxiliar de la Direcció Territorial d'Alacant de la Conselleria de Sanitat Universal i Salut Pública, situada a la Torre de la Generalitat, Rambla Méndez Núñez, número 41, d'Alacant. [2018/10846]  
El Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida de documents i l'ordenació de les oficines de registre en l'Administració de la Generalitat (DOGV 19.11.2014) estableix en l'article 18 que la creació, modificació o supressió de les oficines de registre s'ha d'efectuar mitjançant resolució del respectiu titular de la conselleria.  
En l'actualitat la Conselleria de Sanitat Universal i Salut Pública té establides oficines de registre general i auxiliar en els serveis centrals i en les direccions territorials de Castelló, València i Alacant.  
  
Mitjançant escrit signat electrònicament el passat dia 4 d'octubre de 2018, la Secretaria de la Direcció Territorial d'Alacant ha sol·licitat la supressió de l'oficina de Registre Auxiliar d'aquesta direcció territorial situada a la Torre de la Generalitat, Rambla de Méndez Núñez, número 41, d'Alacant, i motiva aquesta petició en raons organitzatives, per ajust del personal, per jubilacions i pel fet que està previst el trasllat i la possible unificació de les dependències de la referida direcció territorial d'aquesta conselleria. D'acord amb el que es preveu en el ja al·ludit article 18 del Decret 191/2014, de 14 de novembre, del Consell, s'estima procedent la supressió d'aquesta oficina.  
En conseqüència, resolc:  
  
Se suprimeix l'oficina de Registre Auxiliar de la Direcció Territorial d'Alacant de la Conselleria de Sanitat Universal i Salut Pública, situada a la Torre de la Generalitat, Rambla Méndez Núñez, número 41, d'Alacant:  
Aquesta resolució s'ha de publicar en el Diari Oficial de la Generalitat Valenciana, per raons d'interés públic, a l'empara del que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, sense perjudici de la publicació en el portal corporatiu de la Generalitat, en l'apartat «Atenció al Ciutadà/Guia PROP».  
  
Contra aquesta resolució es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana o, potestativament, recurs de reposició davant la consellera de Sanitat Universal i Salut Pública en el termini d'un mes, comptador des de l'endemà de la referida publicació.  
  
  
València, 18 d'octubre de 2018.- La consellera de Sanitat Universal i Salut Pública: Ana Barceló Chico.